Kurtuvėnų piliakalnio koplyčia

Kurtuvėnų piliakalnio koplyčia – koplyčia, stovinti Šiaulių rajono savivaldybėje, Kurtuvėnų miestelio senosiose kapinėse, už 300 m į pietvakarius nuo Kurtuvėnų bažnyčios. Dalis senųjų kapinių įsikūrusi ant Kurtuvėnų piliakalnio. Medinė koplyčia stūkso medžiais apaugusio piliakalnio viršuje, ten esančios aikštelės viduryje, supama antkapinių kryžių ir paminklų. Iš gatvės, šiauriniame šlaite link jos įrengti laiptai. 
miniatiūra|200px|left|Koplyčia stovi tarp antkapių

Koplyčia duris šv. Mišioms atveria vos tris kartus per metus – per Motinos dieną, per Tėvo dieną ir Visų šventųjų vakarą. Lapkričio 1-ąją po šv. Mišių nuo koplyčios rengiama tradicinė procesija po senąsias Kurtuvėnų kapines. Procesijos dalyviai, nešini žibintais, žvakėmis, giedodami senąsias giesmes, kartu su parapijos klebonu apeina kapines, pagerbia mirusiuosius.Kurtuvėniškiai po mišių organizavo tradicinę procesiją  

 Istorija 

XV a. pabaigoje – XVIII a. ant piliakalnio stovėjo bažnyčia. Nėra tiksliai žinoma pirmojo Kurtuvėnų dvarininko Mikalojaus Jaugėlavičiaus funduotos bažnyčios vieta.Birutė Salatkienė.Kurtuvėnų dvaras  (kurtuva.lt) Tradiciškai manoma, kad ji stovėjo ant Kurtuvėnų piliakalnio, dabartinių kapinių pietinėje pusėje, kur šiandien yra koplyčia. Kurtuvėnuose atidarius mūrinę bažnyčią, medinė ant piliakalnio sunyko. 1880 m. klebono Bonaventūro Čižo rūpesčiu jos vietoje išaugo koplyčia, išlikusi iki mūsų dienų.Kurtuvėnų piliakalnis (Kapa)  Senąją bažnyčią mena kalvio darbo metalinis kryžius ir priešais koplyčią gulintis dubenuotas akmuo,  naudotas švęstam vandeniui laikyti. 2009 m. rugsėjo mėn. akmuo buvo pavogtas.Lankytinos vietos. Kurtuvėnų piliakalnis  Vykdant piliakalnio aplinkos tyrimus, 1998 m. rytinėje jo papėdėje aptiktas akmenų grindinys. Manoma, kad tai buvo kelias į bažnyčią, o vėliau ir į kapines.

Koplyčioje yra eksponuojami senieji kapinių kryžiai.

 Šaltiniai 

Kategorija:Šiaulių rajono koplyčios
Kategorija:Kurtuvėnai